Desember på Pluto

November er over, og vi kan endelig begynne med julen for fullt. Alma har kommet godt inn i barnegruppen på Pluto nå, og Hanna er mye på besøk for tiden. Fra og med januar blir vi full gruppe på ni barn! I november var stikkordet på Pluto Bukkene Bruse. Bukkene Bruse ble gjenfortalt av barna i alle anledninger, og vi så leken igjen i alt fra rundt matbordet til stellebordet. Barna teller og sorterer og synger, og vi ser ikke helt for oss at Bukkene Bruse blir glemt med det første.. Vi har allerede ikledd noen av bukkene nisseluer, og det planlegges å dra bukkene inn i pepperkakebakingen..

Nå er endelig desember her, og vi gleder oss til en stemningsfull førjulstid på Pluto! Målet vårt er å gi gode opplevelser til barna uten at det blir for mye stress og kaos. Vi har julesamling hver dag hvor vi trekker kalenderen og teller ned dagene til jul. Nissen vår «Nisseliten» har med seg julebrev i sekken hver dag som forteller hvilket barn som får dagens pepperkakehjerte. I samlingsstunden blir det mye Musevisa og På låven sitter nissen. Vi er allerede i full gang med sangene!

Vi kommer til å ha litt formingsaktiviteter i desember, men vi vil heller ha fokus på rolige dager hvor vi sammen kan glede oss til jul enn det å produsere mest mulig. Litt forming blir det uansett!

Torsdag 13. desember blir det markering av Lucia-dagen i barnehagen. Stjerneklubben (førskolegruppen) går i Lucia-tog og deler ut lussekatter, og vi serverer litt gløgg. De foreldre som har mulighet til å komme innom, er hjertelig velkommen! Arrangementet blir ute eller inne fra kl. 08:00, alt etter hvilket vær vi får denne dagen. Mer info kommer.

Tirsdag 18. desember skal de eldste barna på julekonsert med Stavanger Symfoniorkester i Stavanger konserthus. Denne konserten er beregnet for barn fra tre år og oppover, men vi har erfaring med at også de eldste hos oss synes dette er kjekt! Vi tar buss fra barnehagen, så de eldste (født i 2016) må være i barnehagen til kl. 09:00 denne dagen. De yngste barna blir igjen i barnehagen hvor vi steller i stand en egen «julekonsert» tilpasset de yngste barna.

Fredag 21. desember er det nissefest for barna i barnehagen. Da blir det fellessamling på stor avdeling, gang rundt juletreet og grøt til lunch. Kanskje får vi et besøk av nissen også?

Marianne og Barbro har ferie i romjulen, men Julie er på jobb. Vi slår oss sammen med Neptun disse dagene. Dersom det er veldig få barn i barnehagen, er vi alle fire avdelinger sammen.

Vi minner om planleggingsdagen mandag 2. januar 2017. Barnehagen er da stengt!

Vi ønsker alle en fin førjulstid!

Julehilsen fra Marianne, Barbro og Julie

|  |  |  |  |  |  |
| --- | --- | --- | --- | --- | --- |
| **Uke** | **Mandag** | **Tirsdag** | **Onsdag** | **Torsdag** | **Fredag** |
| **49** | 3.Baking/ juleverksted | 4.Utelek med Neptun | 5.Turdag | 6.Jule-verksted | 7.Jule-verksted |
| **50** | 10.Baking/ juleverksted | 11.Utelek med Neptun | 12.Turdag | 13.Lucia-frokost  | 14.Jule-verksted |
| **51** | 17.Baking/ juleverksted | 18.Julekonsert SSO | 19.Turdag | 20.Jule-verksted | 21.Nissefest |
| **52** | 24.Julaften07:30 – 12:00 | 25.**1. juledag** | 26.**2. juledag** | 27.Jule-aktiviteter | 28.Jule-aktiviteter |
| **1** | 31.Nyttårsaften07:30 – 12:00 | 1.**1. nyttårsdag** | 2.**Planleggings-dag** | 3. | 4. |